<classify> BAADA ya matukio ya fi si kuwashambulia wananchi na kuua watu watatu mpaka sasa, wananchi wilayani Tarime mkoani Mara, wameua fi si mmoja aliyekutwa na fuvu la binadamu, viungo na nguo tumboni.Fisi huyo aliuliwa jana na wananchi wenye hasira baada ya kumshambulia na kumuua Gradus Nyalando 58, mkulima na mkazi wa Kijiji cha Nyasoro kata ya Bukwe huku watu zaidi ya 6 wakijeruhiwa.Wanyama hao wameshambulia katika vijiji viwili wilayani humo ambavyo ni Vijiji vya Somba Nyasoko kata ya Komaswa na Kijiji cha Nyasoro kata ya Bukwe.Fisi hao hatari wanaosadikiwa kutokea katika pori la Nyangoge na mto Rupanga katika kipindi kifupi, wameua watu watatu akiwemo mtoto wa miaka mitatu huku ikimjerehi baba wa mtoto huyo na wengine watano.Siku nne zilizopita mtoto wa miaka mitatu Stela Yohana Osango, mkazi wa Kijiji cha Somba Nyasoko aliuawa na mnyama huyo pamoja na baba yake Osango Nyawino na jana aliuawa Nyalando na kujeruhiwa watu sita.Diwani wa Bukwe, Charles Wembe amesema kwa sasa wakazi wa vijiji hivyo viwili wana wana wakati mgumu kwani wanaishi kwa hofu dhidi ya wanyama hao.Tukio la kwanza lilitokea saa 3 usiku wa kuamkia Julai 23 katika Kijiji cha Somba Nyasoko kata ya Komaswa wakati fisi mmoja dume alipovamia mji wa Osango Nyawila na kumngata sehemu mbalimbali za mwili, kichwa na tumbo mtoto Stela 3 na kusababisha kifo chake na baadaye kutorokea na kuvamia miji ya Adrikus kuwashambulia ngombe wawili, alisema diwani wa Komaswa, Bartazali Chacha.Mtoto wa marehemu Nyalando aliyejitambulisha kwa jina la Deo Owila alielezea wanyama kuwa pamoja na kumshambulia na kumsababishia mauti baba yao, pia walishambulia watu wawili akiwemo Chacha Okola ambaye alijeruhiwa vibaya.Alisema katika jitihada za kumuokoa walipiga mayowe wananchi walijitokeza na kupambana na mnyama huyo kwa saa kadhaa na kufanikiwa kumuua na majeruhi kukimbizwa Hospitali za Kowak na Tarime kwa matibabu.Katika tukio la jana, alisema fisi mwingine alishambulia baadhi ya watu pia aliuawa na kukutwa fuvu la kichwa, sehemu za mwili, mifupa na vipande vya nguo za binadamu tumboni kwake. Pia alieleza namna baba yake alivyouawa wakati alipokwenda Mto Rupanga kukata fito za mikindu kwa ajili ya kutengenezea matenga ya kufungia kuku lakini tangu siku hiyo hakurejea nyumbani.Tulijaribu kutoa taarifa kwa uongozi wa kijiji na kata ya Bukwe na kumtafuta katika mapori ya Nyangoge na Rupanga tukishirikiana na kijiji cha Komaswa na Julai 27, tuliupata mwili wa baba yetu ukiwa umeliwa na fisi na kubakiza fuvu la kichwa, miguu na nguo zake zikiwa zimechanwa chanwa, alieleza.Alisema tayari wametoa taarifa kituo cha Polisi Utegi na askari walifika na kuuchukua mwili ukiwa vipande na kwenda kufanyiwa uchunguzi katika Hospitali ya Wilaya Tarime.Madiwani wa Buwe na Komaswa ambao vijiji hivyo viwili vipo kwenye utawala wao, wameazimia kuitisha mkutano kwa wananchi ili kuweka mikakati ya kuwasaka wanyama hao huku wakiwatahadharisha wananchi kuwa makini wakitekeleza shughuli zao za kimaendeleo.Waliwatahadharisha wananchi kuwa makini wanapokwenda mtoni, kuvuka mito na mapori ya Nyangoge na Rupanga huku wanafunzi wanaosoma Shule za Sekondari Manga na Bukwe nao wakitahadharishwa na kutakiwa kutembea kwa makundi wanapoenda shule.  <topic>: KITAIFA 